TISCO ตั้ง “อรนุช” นั่งปธ.บอร์ดบริหารบริษัท-ธนาคาร มีผล 1 ม.ค.60
TISCO ตั้ง"อรนุช อภิศักดิ์ศิริกุล"นั่งปธ.บอร์ดบริหารบริษัท-ธนาคาร มีผล 1 ม.ค.60
26 ก.ย. 2559

บริษัท ทิสโก้ไฟแนนเซียลกรุ๊ป จำกัด (มหาชน) หรือ TISCO เปิดเผยว่า ที่ประชุมคณะกรรมการบริษัทมีมติกำหนดวาระการดำรงตำแหน่งประธานเจ้าหน้าที่บริหารกลุ่มทิสโก้ คราวละ 3 ปี ซึ่งอาจพิจารณาต่อได้ตามที่คณะกรรมการเห็นสมควร พร้อมทั้งแต่งตั้งนางอรนุช อภิศักดิ์ศิริกุล ดำรงตำแหน่งประธานคณะกรรมการบริหารของบริษัทและธนาคาร ทิสโก้ จำกัด(มหาชน)
รวมทั้งแต่งตั้งนายสุทัศน์ เรืองมานะมงคล ดำรงตำแหน่งประธานเจ้าหน้าที่บริหารกลุ่มทิสโก้และกรรมการอำนวยการ และนายศักดิ์ชัย พีชะฒน์ ดำรงตำแหน่งกรรมการผู้จัดการใหญ่ของบริษัทและธนาคาร ทิสโก้ จำกัด(มหาชน)
การแต่งตั้งดังกล่าวได้รับความเห็นชอบจากธนาคารแห่งประเทศไทยและจะมีผลบังคับในวันที่ 1 มกราคม 2560
                